Ular sawa batik

Ular sawa batik (Malayopython reticulatus sin. Python reticulatus)Journal of Bioscience, Volumes 15-16, Universiti Sains Malaysia, 2004 - Life sciences, juga dikenali sebagai ular sawa rendam, ialah satu spesies ular sawa yang ditemui di Asia Tenggara. Yang dewasa boleh tumbuh mencecah  panjangnya tetapi lazimnya tumbuh hingga purata 3–6 m (10–20 kaki). Inilah spesies ular dan reptilia yang terpanjang di dunia, tetapi bukanlah yang paling besar badan. Seperti semua ular sawa, ular sawa rendam merupakan penjerut dan biasanya tidak dianggap berbahaya kepada manusia. Walaupun spesimen besar cukup kuat untuk membunuh manusia dewasa, namun serangan terhadap manusia agak jarang.

Nama spesifiknya, reticulatus, dalam bahasa Latin bermaksud "seakan jaring", atau berselirat, dan memaksudkan corak warnanya yang kompleks.Gotch AF. 1986. Reptiles – Their Latin Names Explained. Poole, UK: Blandford Press. ISBN 0-7137-1704-1.

Keterangan

Skull diagram|thumb|right
Corak warnanya merupakan corak geometri kompleks yang menerapkan berbagai-bagai warna. Bahagian belakangnya lazimnya mempunyai serantaian bentuk-bentuk daiman yang tidak sekata, diapit oleh tanda-tanda kecil yang berpusat terang. Oleh sebab spesies ini luas tertabur, maka sudah tentu terdapat banyak kelainan dari segi saiz, warna dan corak.

Ular sawa yang dipamerkan dalam zoo biarpun kelihatan menyilau warna kulitnya, tetapi dalam persekitaran hutan yang berbayang-bayang di tengah-tengah daun gugur dan puing, corak kulitnya membolehkan ular ini menjadi seakan-akan halimunan. Inilah yang dinamakan pewarnaan disruptif yang melindungi ular ini daripada pemangsa sambil membantunya menangkap mangsa.Mehrtens JM. 1987. Living Snakes of the World in Color. New York: Sterling Publishers. 480 pp. ISBN 0-8069-6460-X.

Taburan geografi
Ular sawa rendam ditemui di Asia Tenggara mulai dari Kepulauan Nakkavaram, timur laut anak benua India merangkumi kawasan Benggala, Burma, Thailand, Laos, Kemboja, Vietnam, Malaysia dan Singapura, timur melalui Indonesia dan Kepulauan Indo-Australia (Sumatra, Kepulauan Mentawa, Kepulauan Natuna, Borneo, Sulawesi,Jawa, Lombok, Sumbawa, Sumba, Flores, Timor, Maluku, Tanimbar) dan Filipina (Basilan, Bohol, Cebu, Leyte, Luzon, Mindanao, Mindoro, Negros, Palawan, Panay, Polillo, Samar, Tawi-Tawi). 

Tiga subspesies telah diusulkan, tetapi tidak diiktiraf dalam Sistem Maklumat Taksonomi Bersepadu (ITIS). Warna dan saiznya mungkin banyak bezanya antara subspesies-subspesies yang diperikan. Lokasi geografi ialah petua yang baik dalam memantapkan subspesies kerana setiap satunya ada taburan geografi yang berbeza.

Habitat
Ular sawa rendam tinggal di hutan hujan, hutan jarang, dan padang rumput yang berdekatan. Ular ini juga dikaitkan dengan sungai dan dijumpai di kawasan-kawasan yang dekat dengan anak sungai dan tasik. Sebagai perenang yang mahir, ular sawa ini turut dilaporkan wujud di tengah-tengah laut dan oleh itu menduduki banyak pulau kecil dalam julatnya. Pada awal abad ke-20, adalah dikatakan bahawa ular sawa turut dijumpai di kawasan-kawasan yang sibuk di Bangkok, kadang-kadang memakan haiwan peliharaan.Stidworthy J. 1974. Snakes of the World. Grosset & Dunlap Inc. 160 pp. ISBN 0-448-11856-4.

Pemakanan
Makanan semula jadi ular ini termasuk mamalia dan adakalanya burung. Spesimen-spesimen kecil sepanjang 3–4 m (10–14 kaki) makan terutamanya rodensia seperti tikus, manakala individu yang lebih tinggi beralih kepada mangsa-mangsa besar seperti musang, binturung, mawas dan babi. Dekat petempatan manusia, ular ini diketahui adakalanya merampas ayam, kucing dan anjing yang merayau-rayau. Antara mangsa terbesar yang didokumenkan dengan lengkap ialah seekor beruang madu separa lapar yang seberat 23 kilogram yang dimakan oleh spesimen berukuran 6.95 m (23 kaki) dan memakan sepuluh minggu untuk habis dihadam, di samping babi-babi yang beratnya melebihi 60 kg (132 lb).Shine R, Harlow PS, Keogh JS, Boeadi NI. (1998). The influence of sex and body size on food habits of a giant tropical snake, Python reticulatus. Functional Ecology12:248–258. Kebiasaannya, ular-ular ini kelihatan mampu menelan mangsa sebanyak ¼ panjangnya, dan sehingga sama beratnya. Seperti ular-ular sawa yang lain, ular sawa rendam lazimnya merupakan pemburu hendap yang menunggu hingga mangsa muncul di dalam julat serangan sebelum menangkapnya dengan lingkaran lalu menjerutnya hingga mati. Bagaimanapun, terdapat sekurang-kurangnya satu kes yang dilaporkan tentang seekor ular sawa yang memasuki pondok hutan dan merampas seorang kanak-kanak.

Pembiakan
Ular betina mengeluarkan 15 hingga 80 biji telur dalam sekali. Pada suhu eraman terbaik sekitar 31–32 °C (88–90 °F), telur-telur ini memakan masa 88 hari untuk menetas. Anak yang baru menetas tidak kurang 2 kaki (61 cm) panjangnya.

Taksonomi
Tiga subspesies mungkin ditemui, termasuk yang baru:
 P. r. reticulatus, Schneider (1801) – Dipanggil "retik" dalam bidang penternakan ular.
 P. r. jampeanus, Auliya et al. (2002) – Ular sawa kerdil Kayaudi atau retik Jampea, sekitar separuh panjangnya, (1999): Snake. DK Publishing. ISBN 0-7894-4660-X. atau menurut Auliya et al. (2002), tidak menjangkau kepanjangan 2 m. Ditemui di Tanahjampea di Kepulauan Selayar di selatan Sulawesi. Bersaudara rapat dengan P. r. reticulatus di Kepulauan Nusa Tenggara.
 P. r. saputrai, Auliya et al. (2002) – ular sawa Selayer atau retik Selayer. Ditemui di Pulau Selayar di Kepulauan Selayar dan juga Sulawesi yang berdekatan. Subspesies ini mewakili keturunan beradik kepada semua populasi ular sawa rendam lain yang diuji. Menurut Auliya et al. (2002) ia tidak mencecah kepanjangan 4 m.

Rujukan

Bacaan lanjut
  (2003): Taxonomy, Life History and Conservation of Giant Reptiles in West Kalimantan. Ph.D. thesis, University of Bonn.
  (2002): Review of the reticulated python (Python reticulatus Schneider, 1801) with the description of new subspecies from Indonesia. Naturwissenschaften 89(5): 201–213. (HTML abstract, electronic supplement available to subscribers)
  (1946): Adventures in python country. Natural History 55: 38–41.
 Shine R, Ambariyanto, Harlow PS, Mumpuni. Reticulated pythons in Sumatra: biology, harvesting and sustainability. Biol. conserv. ISSN 0006-3207. Abstract at CAT.INIST. Accessed 12 September 2007.

Pautan luar

 Reticulated python life history  atReticulatedpython.info . Accessed 7 November 2009
 Python reticulatus at  ReptileExpert.org. Accessed 22 August 2011.
 Reticulated python atAnswers.com. Accessed 12 September 2007.
 Study of man-eating snakes: Snakes are predators on, prey of, and competitors with primates Cornell Chronicle Online. Accessed 22 December 2011.

Category:Pythonidae
Category:Reptilia di Brunei
Category:Reptilia di Kemboja
Category:Reptilia di Indonesia
Category:Reptilia di Laos
Category:Reptilia di Malaysia
Category:Reptilia di Myanmar
Category:Reptilia di Filipina
Category:Reptilia di Thailand
Category:Reptilia di Vietnam
Category:Megafauna di Eurasia
Category:Fauna di Borneo
Kategori:Ular